[{"text_idx": "#000001", "text": "Raamat ilmus mo\u0308o\u0308dunud aasta lo\u0303pus ning selle koostaja Sirje Endre valis sinna tekste Lutsu 31 teosest. Tervikuna on tru\u0308kises a\u0308ra toodud Lutsu na\u0308idendid \u201cKapsapea\u201d ja \u201cValimised\u201d."}, {"text_idx": "#000003", "text": "\u201cValisin raamatusse tsitaadid, mis ko\u0303netavad ta\u0308napa\u0308eva inimest, on talle teejuhiks meie segases ja probleemiderohkes ajas. Koostasin selle raamatu just oma kaasmaalastele mo\u0303eldes. Vo\u0303ib-olla tegin ma kirjandusklassikule sel moel veidi liiga, aga soovisin anda inimestele Lutsu mo\u0303tete kaudu tuge.\u201d"}, {"text_idx": "#000005", "text": "\u201cKui seda lugeda, tekib tunne, et ligemale u\u0308heksaku\u0308mne aasta jooksul pole midagi muutunud,\u201d so\u0303nas Sirje Endre. \u201cTegin oma kodukandis tegutsevale Ja\u0308rlepa na\u0308iteringile ettepaneku, et nad \u201cValimised\u201d enne 2017. aasta kohalike omavalitsuste valimisi lavale tooksid. Nad lubasid asja kaaluda.\u201d"}, {"text_idx": "#000006", "text": "Sirje Endre on teatavasti ka ise poliitikas tegev olnud ning on seda teataval ma\u0308a\u0308ral praegugi: ta juhib Juuru vallavolikogu. Tema po\u0303hito\u0308o\u0308 on siiski kirjastuse SE&JS juhtimine. 2011. aastal ilmus sellelt kirjastuselt Anton Hansen Tammsaare mo\u0303tteid ja tsitaate koondav raamat \u201cNaine & mees. Inimene & tahtmine\u201d. Tru\u0308kise koostaja Laine Randja\u0308rv ka\u0308is va\u0308lja ka Lutsu tsitaatide raamatu tegemise idee, selle teostamiseks tal aga paraku aega ei ja\u0308tkunud."}, {"text_idx": "#000008", "text": "\u201cLutsu teoseid pika aja jooksul ja\u0308rjest lugenuna su\u0308venes minus mulje, et sageli vanaaegseks kirjanikuks peetu on tegelikult va\u0308ga moodne, kes vo\u0303ib-olla enese teadmata"}, {"text_idx": "#000009", "text": "kirjutas oma jutud, romaanid, ma\u0308lestused ja na\u0308idendid tulevikku,\u201d u\u0308tles Sirje Endre. \u201cInimese varjatumat loomust peenelt tajuva kirjamehena on Lutsul o\u0303nnestunud vo\u0303imatu \u2013 tema puhul aeg justkui ei loe, sest korduvad ju ka ta\u0308na Lutsu juttudest tuttavad su\u0308ndmused ning olukorrad. Jah, to\u0303si, uuemal kujul: vanast on saanud uus.\u201d"}, {"text_idx": "#000010", "text": "Lutsu lugemise \u201cmaraton\u201d aitas Endrel jo\u0303uda senisest tunduvalt la\u0308hemale Lutsu kui autori olemuse mo\u0303istmisele. Ehkki teataval ma\u0308a\u0308ral mo\u0303istatuseks ja\u0308i klassik talle endiselt."}, {"text_idx": "#000011", "text": "\u201cOlen ku\u0308ll kogenud toimetaja, aga Lutsu lugedes ei suutnud ma kuidagi lahti muukida saladust, kuidas Luts oma lauseid nii u\u0308les ehitada suutis, et seal on korraga sees trago\u0308o\u0308dia, draama ja komo\u0308o\u0308dia. Usun, et meil ko\u0303igil seisab Lutsu to\u0303eline avastamine veel ees,\u201d kinnitas Sirje Endre."}, {"text_idx": "#000014", "text": "\u201cRaamat on minu meelest ha\u0308sti o\u0303nnestunud: lu\u0308hikeste sententside ko\u0303rval on a\u0308ra toodud pikemaid katkendeid vo\u0303i suisa stseene teostest,\u201d so\u0303nas Kull. \u201cLutsul on kombeks stiile segada, panna kokku eri kirjutamislaade. Kriitikutele see ei meeldinud, ent ma ei tea u\u0308htegi lugejat, keda see ha\u0308irinud oleks. Ning ajapikku on ka kriitikud hakanud Lutsu va\u0308a\u0308rtust tunnistama.\u201d"}, {"text_idx": "#000017", "text": "Jo\u0303gevamaal Ka\u0308a\u0308pal elav Linda Olmaru, kes olnud kaastegev kirjastuse SE&JS kahe Anna Haava teemalise raamatu, vaimulikku luulet sisaldava kogu \u201cVeelgi hinges nagu laulu\u201d (2009) ja kirjaderaamatu \u201cRa\u0308ndaja Anna\u201d (2014), koostamisel, tunnistas, et temagi on pidanud Lutsu kunagi pigem kergema z\u030canri autoriks, ent juba Aivar Kulli monograafia aitas tal mo\u0303ista Lutsu tegelikku su\u0308gavust."}, {"text_idx": "#000019", "text": "SE&JS ja\u0308tkab eesti kirjandusklassika taastoomist rahva ette. La\u0308hiajal on kirjastusel plaanis koosto\u0308o\u0308s Vilde muuseumiga va\u0308lja anda Eduard Vilde nalja- ja satiirijuttude kogumik \u201cVembumees Vilde\u201d."}, {"text_idx": "#000026", "text": "* Raamatu andis va\u0308lja kirjastus SE&JS 2015. aasta lo\u0303pus"}]